**Camilla Fleckenstein Jacobsen**  
Jeg har, siden jeg var midt i tyverne beskæftiget mig med yoga. Det er blevet til godt 15 år med især de dynamiske yogaformer.   
Ashtanga yogaen var en kæmpe øjenåbner for mig og har været en del af mit liv siden.   
Under begge mine graviditeter stiftede jeg bekendtskab med Hatha yoga og mærkede, hvad yoga også kunne og fik på den måde åbnet øjnene for flere sider af yoga, som ikke kun er den meget dynamiske. Siden har jeg også inkorporeret yin yoga ind i min daglige praksis.  
I 2014 tog jeg endelig en yogalæreruddannelse i dynamisk yoga hos Prana Yoga Shala. Siden har jeg undervist flere forskellige steder. Jeg lægger stor vægt på at tilpasse undervisningen sådan, at hver enkel elev føler, at de kan være med og måske også får udfordret sig selv lidt. Mine timer vil ofte indeholde både dynamiske, varmende flows og god tid til lange stille og fordybende stræk.